HU Az Európai Unió Hivatalos Lapja C 89/16

Az Európai Unió Tanácsa a következő információkat hozza az alábbi személyek, csoportok és szervezetek tudomására: MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah, más néven HENIN, Ashraf Refaat Nabith, más néven WADOOD, Khalid Adbul), „Hizballah Military Wing” („Hizballah Katonai Szárny”) (más néven „Hezbollah Military Wing”, más néven „Hizbullah Military Wing”, más néven „Hizbollah Military Wing”, más néven „Hezballah Military Wing”, más néven „Hisbollah Military Wing”, más néven „Hizbu’llah Military Wing”, más néven „Hizb Allah Military Wing”, beleértve a „Jihad Councilt” [magyarul az összes Hezbollah változat, illetve „Dzsihád Tanács”] {és az irányítása alá tartozó minden egységet, köztük az External Security Organisationt [„Külső Biztonsági Szervezet”]}), „POPULAR FRONT FOR THE LIBERATION OF PALESTINE” – „PFLP” („Népi Front Palesztina Felszabadításért”), „POPULAR FRONT FOR THE LIBERATION OF PALESTINE – GENERAL COMMAND” (más néven „PFLP – General Command”) [„Népi Front Palesztina Felszabadításért – Főparancsnokság” {más néven „PFLP – Főparancsnokság”}], „FUERZAS ARMADAS REVOLUCIONARIAS DE COLUMBIA” – „FARC” („Revolutionary Armed Forces of Colombia” [„Kolumbiai Forradalmi Fegyveres Erők”]), akik, illetve amelyek a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK tanácsi rendelet 2. cikkének (3) bekezdésében említett jegyzéken szerepelnek

(lásd a 2017. január 27-i (EU) 2017/150 tanácsi végrehajtási rendelet mellékletét)

(2017/C 89/02)

Az (EU) 2017/150 tanácsi végrehajtási rendeletben (1) felsorolt, fent említett személy, csoportok és szervezetek tudomására hozzuk a következő információkat:

A 2580/2001/EK tanácsi rendelet (2) előírja, hogy az érintett személy, csoportok és szervezetek tulajdonában lévő valamennyi pénzeszközt, egyéb vagyoni értéket és gazdasági erőforrást be kell fagyasztani, valamint hogy semmiféle pénzeszközt, egyéb vagyoni értéket és gazdasági erőforrást nem lehet – sem közvetlenül, sem közvetve – rendelkezésükre bocsátani.

A fent említett személy, csoportok és szervezetek jegyzékbe vételére vonatkozóan új információk kerültek a Tanács birtokába. Ezen új információk vizsgálatát követően a Tanács azoknak megfelelően módosította az indokolásokat.

Az érintett személy, csoportok és szervezetek kérelmet nyújthatnak be, hogy a Tanács adjon naprakész indokolásokat arról, hogy milyen okból tartja őket az említett listán; a kérelmek az alábbi címre küldhetők:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË e-mail: sanctions@consilium.europa.eu

A kérelmeket 2017. március 27-ig kell beküldeni.

Az érintett személy, csoportok és szervezetek – az esetleges igazoló dokumentummal kiegészítve – bármikor kérelmet nyújthatnak be a fenti címre a Tanácshoz, hogy az bírálja felül a listára való felvételükről és az ott tartásukról szóló határozatot. E kérelmeket kézhezvételükkor bírálják el. E tekintetben felhívjuk az érintett személyek, csoportok és szervezetek figyelmét a listának a 2001/931/KKBP közös álláspont (3) 1. cikke (6) bekezdésének értelmében történő, a Tanács általi rendszeres felülvizsgálatára. A kérelmeket 2017. április 12-ig be kell nyújtani ahhoz, hogy azok a soron következő felülvizsgálat alkalmával elbírálásra kerüljenek.

Felhívjuk az érintett személy, csoportok és szervezetek figyelmét azon lehetőségre, hogy az érintett tagállam(ok)nak a rendelet mellékletében felsorolt illetékes hatóságainál – az említett rendelet 5. cikkének (2) bekezdésével összhangban – kérelmezhetik a befagyasztott pénzeszközök alapvető szükségletekre vagy konkrét kifizetésekre történő használatának engedélyezését.

(1) HL L 23., 2017.1.28., 3. o.

(2) HL L 344., 2001.12.28., 70. o.

(3) HL L 344., 2001.12.28., 93. o.